Държавен вестник, бр. 32, 2014 г., стр. 9

БРОЙ  32	
Д Ъ Р Ж А В Е Н  В Е С Т Н И К 	
СТР.  9  
(2) Заплащането по чл. 88б, ал. 8 от Кодекса 
на търговското корабоплаване се извършва на 
базата на основното и допълнителни трудови 
възнаграждения с постоянен характер. При 
прекратяване на трудовото правоотношение 
преди компенсирането по чл. 88б, ал. 8 от 
Кодекса на търговското корабоплаване ча­
совете над нормалната продължителност на 
работното време се заплащат на базата на 
основната работна заплата и допълнителните 
трудови възнаграждения с постоянен характер.
Чл. 35б. На членовете на екипажа се пре­
доставят ежемесечни отчети за дължимите 
им плащания и платените суми, включително 
възнаграждения, допълнителни заплащания 
и за използвания обменен курс, когато пла­
щанията са направени във/при различни от 
договорените валута или курс.
Чл. 35в. Когато работодателят е забавил 
изплащането на месечното трудово възнаграж­
дение на член на екипажа с повече от един 
месец, членът на екипажа може да се обърне 
за съдействие към органите на държавния 
пристанищен контрол.“
§ 21. В чл. 37 се правят следните изменения:
1. Алинея 1 се изменя така:
„(1) Корабопритежателят е длъжен:
1. да осигури снабдяване на борда на ко­
раба с хранителни продукти и питейна вода 
според състава на екипажа, времетраенето и 
характера на пътуването;
2. да предостави безплатна храна за периода 
на заетост на членовете на екипажа на борда 
на кораба.“
2. В ал. 2 думите „Наредба № 16 от 1994 г. 
за физиологичните норми за хранене на насе­
лението (ДВ, бр. 64 от 1994 г.)“ се заменят с 
„Наредба № 23 от 2005 г. за физиологичните 
норми за хранене на населението (ДВ, бр. 63 
от 2005 г.)“.
§ 22. В чл. 43 ал. 2 се изменя така:
„(2) Корабопритежателят осигурява на 
борда на кораба:
1. подходящи условия и оборудване за отдих 
и възстановяване, включващо аудио-видео 
възпроизвеждащи устройства и носители, тихи 
игри и съоръжения за спортуване;
2. адекватен достъп до телефонни и интернет 
комуникации, където е възможно.“
§ 23. Създава се чл. 45а:
„Чл. 45а. Браншовите синдикални и рабо­
тодателски организации съвместно с органите 
на местното управление и доброволчески ор­
ганизации в областта на морския транспорт 
участват в осъществяването на контрол върху 
съществуващата материална база и органи­
зираните услуги в българските пристанища с 
цел подобряването им. Лицата по предходното 
изречение съдействат за изграждането и под­
държането на материална база в зависимост 
от възможностите им и на база на писмени 
договорености, в които участват, и/или ко­
лективни споразумения, които са приели и 
подписали.“
§ 24. В чл. 46 ал. 1 се изменя така:
„(1) На членовете на екипажа се предоста­
вят без заплащане:
1. медицинско обслужване;
2. основни зъболекарски услуги;
3. достъп до необходимите лекарства и 
медицинско оборудване в съответствие с 
разпоредбите на Наредба № 9 от 2003 г. за 
медицинското обслужване на корабите (обн., 
ДВ, бр. 17 от 2003 г.; изм. и доп., бр. 26 от 
2006 г.).“
§ 25. Член 54 се изменя така:
„Чл. 54. Работодателят поема разноските 
по погребението в случай на смърт на член 
на екипажа, настъпила на борда на кораба 
или на брега по време на изпълнението на 
трудовия договор.“
§ 26. Създава се чл. 54а:
„Чл. 54а. Работодателят сключва подходяща 
застраховка за покриване изцяло на възможни 
непредвидени разходи за лечение и обезщете­
ния, произтичащи от чл. 46, 49, 52 и 54.“
§ 27. В глава втора се създава раздел VIII 
„Разглеждане на жалби на борда на кораб“ с 
чл. 54б и 54в:
„Раздел VIII
Разглеждане на жалби на борда на кораб
Чл. 54б. (1) На всеки кораб, плаващ под 
българско знаме, работодателят има задълже­
ние да приеме и установи писмени процедури 
за разглеждане на индивидуални жалби на 
борда на кораба. Процедурите имат за цел 
справедливото, ефективно и бързо обработ­
ване на всяка жалба, подадена от членовете 
на екипажа, срещу евентуални нарушения на 
изискванията на Морската трудова конвенция 
от 2006 г., включително относно правата на 
членовете на екипажа.
(2) Забранява се всяка форма на преследване 
на членовете на екипажа за подаване на жалби.
(3) Всеки член на екипажа има право да 
предяви правата си по съдебен ред по предмета 
на жалбата съобразно действащото българско 
законодателство.
Чл. 54в. (1) Установените на борда на кораба 
писмени процедури трябва да осигуряват взе­
мането на решение по жалбите на възможно 
най-ниско ниво, като предвиждат следното:
1. жалбите първо да се отправят до прекия 
ръководител на подаващия жалбата член на 
екипажа;
2. прекият ръководител предприема мер­
ки и действия за разрешаване на проблема 
в рамките на определените в процедурите 
срокове, съответстващи на сериозността на 
разглежданите проблеми.